ხ ა ნ ჯ ა ლ ი

**ლემონსის ღმერთმა შენ გაგაბრწყინა**

**და ნემეზიდას ჩააბარა სიმკაცრე შენი,**

**თავისუფლების ჩუმო მცველო, დამსჯელო რკინა,**

**უკანასკნელო მოსამართლე მარცხის და წყენის.**

**სად ზევსის მეხი სდუმს, სადაც სთვლემს კანონის ხმალი,**

**ხარ განაჩენი დაწყევლილის და იმედის - ცივი;**

**და საზეიმო აბჯართა სხივით**

**შენ ტახტის ქვეშ ხარ გადანამალი.**

**ვით ჯოჯოხთის შუქი, როგორც ღმერთების მეხი,**

**უხმო ფოლადი შეანთებს ავაზაკს თვალში,**

**შენ მის ლხინს დაშლი,**

**ის ცახცახებს შიშით და გრეხით.**

**მას ყველგან ნახავს საიმედო შენი კვეთება -**

**ხმელეთზე, ზღვაში, საყდარში და კარვის ჩეროში,**

**ბნელ ურდულიან სამფლობელოში**

**ძილში - ოჯახშიც შეეფეთება.**

**კეისრის წინ სანატრელი ჰქუხს რუბიკონი,**

**რომი დაეცა, ძირს გდია მისი კანონი,**

**მაგრამ ბრუტოსი აღსდგა - იმას სულთეხუთება . . .**

**ხანჯალო დაჰკარ - კაცი კვდება, დაჰკარგა გონი**

**და პომპეოსის მარმარილოს მიეხუტება.**

**ჯანყის ნალექი იწყებს ბღავილს ხელის ძალათი**

**დაცვივდა მსხვერპლი როგორც ნაკელი,**

**ბნელი, შეთხვრილი და საძაგელი,**

**მახინჯი სახით აღსდგა ჯალათი.**

**ეს მოციქული სიკვდილისა არ იყო განა,**

**ჯოჯოხეთისკენ რომ სტკეპნიდა მსხვერპლების გზასა,**

**მაგრამ სამსჯავრომ ზეციდან მასაც**

**შენ და ქალწული ევმენიდა გამოუგზავნა.**

**ო, ახალგაზრდა მართალკაცო, ბედის ზვარაკო,**

**სახრჩობელაზე უდღეურად ჩამქრალო ზანდო,**

**შენ დღემდე წმინდა სათნოებით ხარ საარაკო,**

**დამხრჩვალ სხეულშიც გეგულება ნიშანი სანდო.**

**შენ გერმანეთში წარმოგიდგენს ჩვენებად ყველა,**

**რომ დაემუქრო სასიკვდილოდ ძალას მტვეერიანს,**

**და შენ საფლავზედ მოჩვენება ზეიმად ელავს,**

**თუმცა ხანჯალის მას სახელი არ აწერია.**

**1821**